text: 2. ΑΝΑΓΚ. ΝΟΜΟΣ υπ’ αριθ. 340 της 26 Μαρτ./1 Απρ. 1968 (ΦΕΚ Α΄ 68) Περί μέτρων βελτιώσεως της αποδοτικότητος των Δημοσίων Υπηρεσιών και Ν.Π.Δ.Δ.  (Διορθ. Ημαρτ. ΦΕΚ Α΄ 80 της 17 Απρ. 1968) (Τροποποιηθείς δια των Ν.Δ. 319/1969, τομ.1 σελ. 116,23 και Ν.Δ.67/1973, κατωτ. αριθμ. 5 κατηργήθη δια του εδαφ. α΄ της παρ. 1 του άρθρ.35 Νομ. 232/1975, κατωτ. αριθμ. 7, πλην των κατωτέρω παρατιθεμένων παρ.2 του άρθρ.6 κα παρ. 1 α του άρθρ.7). Άρθρον 6 2.Εις ίδιον επίσης, κατά τα ως άνω κωδικόν αριθμόν του προϋπολογισμού εξόδων του Υπουργείου Προεδρίας της Κυβερνήσεως εγγράφονται αι αναγκαιούσαι, δια την προμήθειαν του πάσης φύσεως μηχανικού εξοπλισμού προς εφοδιασμόν απάντων των πολιτικών Υπουργείων, πιστώσεις προς εφαρμογήν των επιτελουμένων σχεδίων βελτιώσεως της αποδοτικότητος του διοικητικού  μηχανισμού, υπό των εν άρθρ. 7 παρ. 1 α  του παρόντος Νόμου υπηρεσιών. Άρθρ.7.-1.Παρ’ εκάστω Υπουργείω ή Γενική Δ/νσει Υπουργείου και άνευ αυξήσεως των οργανικών θέσεων δύνανται να συνιστώνται υπηρεσιακαί μονάδες, ως κάτωθι: α) Οργανώσεως και Μεθόδων, η αποστολή της οποίας συνίσταται εις την μελέτην, υπόδειξιν, και εφαρμογήν των καταλληλοτέρων σχημάτων οργανώσεως και διαρθρώσεως εκάστης υπηρεσίας, των ληπτέων μέτρων προς απλούστευσιν των γραφειοκρατικών τύπων και διαδικασιών, την καθιέρωσιν των προσφορωτέρων μεθόδων εργασίας, ως και εν γένει μέτρων, αποσκοπούντων εις την βελτίωσιν της αποδοτικότητος της υπηρεσίας και της ταχυτέρας διενεργείας και διεκπεραιώσεως των διοικητικών πράξεων. Βλ. και εδαφ. α΄της παρ.1 του άρθρ.35 Νόμ.232/1975 (κατωτ. αριθ.7). 